Rossiyada jahon chempionati o‘yinlari davom etmoqda. D guruhida Nigeriya va Islandiya terma jamoalari bellashdi. O‘yin afrikaliklarning 2:0 hisobidagi g‘alabasi bilan tugadi. Har ikkala gol Ahmad Musa hisobiga yozildi. 78-daqiqada Islandiya hujumchisi Gilfi Sigurdsson penaltini aniq amalga oshirolmadi. Bu natijadan so‘ng, Nigeriya 3 ochko jamg‘arib, guruhda ikkinchi o‘ringa chiqib oldi. Bu g‘alaba ular uchun 1/8 finalga chiqish imkoniyatini saqlab qoldi. JCh-2018, D guruhi Nigeriya – Islandiya 2:0 22 iyun, «Volgograd-Arena» stadioni Gollar: 1:0 – 49 Musa, 2:0 – 75 Musa.  Amalga oshirilmagan penalti: G.Sigurdsson (78, Islandiya) Nigeriya – Uzoxo, Trost-Ekong, Omeruo, Idovu (Ebuexi, 46), Balogun, Ndidi, Mozes, Etebo, Obi Mikel, Musa, Ixeanacho (Igalo, 85).  Islandiya – Xalldoursson, R.Sigurdsson (Ingason, 65), Magnusson, Sevarsson, Arnason, Gunnarsson (Skulason, 87), G.Sigurdsson, Byarnason, Gislason, Finnbogason, Bedvarsson (Sigurdarson, 71).  Ogohlantirish: Idovu (44).